# A sakk története

### A Wikipédiából, a szabad lexikonból.

A sakk története a legendák világába nyúlik vissza. Egy ismert mese szerint egy brahmin találta ki a sakkot. Jutalmul a rádzsától első hallásra jelentéktelennek tűnő fizetséget kért, mindössze annyi búzaszemet, amennyi a sakktábla kockáira a következő szabály szerint képletesen rátehető: az első kockára egy, a másodikra kettő, a harmadikra négy, vagyis az előzőnek mindig duplája. Hamar kiderült, hogy ennyi búza nem terem a Földön.

Az első ismert sakkváltozat, a csaturanga (chaturanga) a modern sakkhoz képest leegyszerűsített volt. Ugyanakkora táblán játszották, ugyanazokkal a figurákkal, de a bábok mozgatása néhány szabályban eltért, és kevesebb mozgásteret adott.

19. századi híres párizsi sakk-kávézó, a Café de la Régence

## [szerkesztés] Kronológia

- 500 körül Észak-Nyugat Indiában megjelent az első sakkra emlékeztető játék, a csaturanga.
- 550 körül - egy feljegyzésben a csaturanga satranzsa néven fordul elő.
- 600: egy perzsa szépirodalmi műben (Karnamuk) olvashatni a satranzsa játékról.
- 820 körül a sakk megjelenik Ó-Oroszországban is.
- 847: egy bizonyos Al Alli megírja az első sakkkönyvet.
- 1066: a normannok elfoglalják Britanniát, és velük megjelenik ott a sakk is.
- 1161: Domiani kardinális betiltja a sakkjátékot az egyházban.
- 1173: egy francia kézirat először alkalmazza a sakkparti algebrai lejegyzését.
- 1283: az első európai sakk-könyv: Bölcs Alfonz traktátusai.
- 1471: A Gettingeni kézirat, az első, kizárólag a sakkról szóló könyv.
- 1490: először alkalmazzák a menet közbeni ütés (en passant) szabályát.
- 1497: Az első európai könyv a megnyitásokról.
- 1512: az első sakk-könyv megjelenése Olaszországban.
- 1550: Olaszországban megalakul a világ első sakk-klubja.
- 1561: Ruy Lopez kiadja az első teljes sakk-tankönyvet; ebben felsorolja a megnyitásokat, a középjátékot, és a végjátékot. Elsőként használja a gambit (=csel) kifejezést az áldozatra.
- 1575: Madrid - az első sakk-verseny (a királyi udvarban).
- 1744: az első vakparti két ellenféllel szemben (Párizs, Philidor játszmája).
- 1763: William Jones poémájában felbukkan a sakk istennője: Kaissa.
- 1769: az első "sakk-automata" (Kempelen Farkas törökje).
- 1779: az első sakk-tárgyú cikk Amerikában - Benjamin Franklin: "A sakk morális értéke".
- 1791: Oroszországban is megjelenik az első szakkönyv.
- 1795: az első szisztematikus német könyv.
- 1836: La Palamede, az első sakk-folyóirat. Párizs.
- 1840: az első angol sakk-folyóirat - Chess Player’s Chronicle.
- 1846: az első német sakk-folyóirat Deutsche Schachzeitung.
- 1851: az első nemzetközi sakkverseny. London.
- 1857: az első nemzeti sakkverseny az Egyesült Államokban; New York. Győztes: Paul Morphy.
- 1866: az első hivatalos brit bajnokság.
- 1867-ben először használtak sakk-órát (Párizs).
- 1873: az első tie break.
- 1876: az első orosz lap (szerk.: Csigorin).
- 1880: az en passant szabályt minden ország elfogadja.
- 1883: megjelenik a két számlapos sakk-óra. London.
- 1886: az első hivatalos parti a világbajnoki címért: Steinitz és Zukertort között.
- 1905: Ostene - először használják a nagymester kifejezést.
- 1924: Megalakul a Nemzetközi Sakkszövetség, a FIDE.
- 1936: az első hivatalos amerikai bajnok: Reshewski.
- 1947-ben elkészül a világ első sakk-computer programja (Türing).
- 1970: FIDE bevezeti az Élő-pontszámítást; az első összecsapás sakk-computerek között.
- 1974: az első sakk-program világbajnokság. A győztes: Kaissa (orosz).
- 1996: a Deep Blue program (IBM) partit nyer a világbajnokkal (Garri Kaszparov) szemben időellenőrzéses partiban.
- 1997: a Deep Blue (több partiból álló) mérkőzést nyer a világbajnokkal szemben.

## [szerkesztés] Híres sakkozók

Lásd a Sakkozók című, önálló szócikket. A szócikk tartalma:

- A férfi és női világbajnokok
- A FIDE 100 legjobb játékosa
- A jelenlegi magyar nemzetközi nagymesterek
- Más híres magyar sakkozók

A lap eredeti címe "http://hu.wikipedia.org../../../a/_/s/A_sakk_t%C3%B6rt%C3%A9nete.html"

Kategória: Sakk

##### Views

- Szócikk
- Vitalap
- Aktuális változat

##### Keresés

##### Más nyelveken

- Deutsch